Woody Herman

Woodrow Charles «Woody» Herman (født 16. mai 1913 i Milwaukee, død 29. oktober 1987 i West Hollywood) var en amerikansk jazzklarinettist, kjent for sine jazzorkestre «Hermans Herds» og over hundre plateutgivelser.

Han var sønn av de tyske Otto Herman og Myrtle Herman (1881–1956) som emigrerte på 1890-tallet, og var som niåring kjent som «Boy Wonder of the Clarinet».Ifølge morens nekrolog Mrs. Myrtle Herman den 4. september 1956 i The Milwaukee Journal, var moren en stor tilhenger av sønnens orkester, som ved hennes bortgang i 1956 var rukket å bli «Third Herd».

Hans første jazzorkester (storband) ble kalt «First Herd» (1936–1946) og gjorde stor suksess, slik at den russiske komponisten Igor Stravinskij (1882–1971) komponerte Ebony Concerto til Herman, som fremførte verket ved sin debut i Carnegie Hall den 25. mars, 1946.

Deretter var det «Second Herd» (1947–1950), som grunnet Jimmy Guiffres komposisjon «Four Brothers»,Ifølge Pioner som forbløffet verden av Knut Borge i Dagens Næringsliv den 26. september 1992, var «Four Brothers» kanskje Woody Herman's mest kjente nummer. også ble kjent som «Four Brothers Band» etter de fire saksofonister Zoot Sims (1925–1985), Serge Chaloff (1923–1957), Herbie Steward (1926–2003) og Stan Getz (1927–1991) som ikke var brødre. Herman var også i mindre besetninger, som «The Woodchoppers».Det er «Jay Bull» som i notisen Herman i småbandomgivelser i VG den 5. april 1958, peker på det uvanlige i å finne Herman i en liten besetning, i forbindelse med den norske utgivelse av Woody Herman and his Woodchoppers, som opprinnelig utkom i 1946 med fire små komposisjoner.

Det neste store orkester var «Third Herd» (1950–1956), og det kan ha vært dette som underholdt i Eldorado kino i Oslo med to konserter den 3. april 1954,Besetningen ved besøket i 1954 var (ifølge Bjørn Stendahl og Johs. Bergh i Cool, kløver og dixie: Jazz i Norge 1950–1960) som følger: Herman, Bill Castagnino, Al Porcino, Dick Collins, John Howell, Reuben McFall, Cy Touff, Dick Kenny, Keith Moon, Bill Perkins, Dick Hafer, Jerry Cooker, Jack Nimitz, Nat Pierce, samt pianist Ralph Burns, bassisten Red Kelly, trommeslager Chuck Flores og sangerinnen Dolly Houston. da Herman innledet sin Europa-turné. Hans siste var «The New Thundering Herd» (1959–1987). Med dette bandet var han i Norge i 1971. På sin bussturné gjennom Europa i 1977 gjestet han femten steder i Sverige, før han i november var ved Oslo Konserthus (innviet 1977), Ibsenhuset i Skien (innviet 1973) og Hjertnes kino og kulturhus ved Sandefjord (innviet 1975).At de var her i 1971 og i 1977 reiste med buss bekreftes i notisen Woody Herman tar bussen av Martin Lohne i VG den 5. november 1977
Han var også på SS «Norway» på 1980-tallet.

I 1999 opptrådte Woody Herman Orchestra/Big Band under ledelse av Frank Tiberi på Moldejazz. I 2001 gjentok de besøket i Molde, denne gang med Frank Sinatra jr., og noen uker efter på Cosmopolite i anledning Oslo Jazzfestival. I 2002 hadde Asker Storband en «Woody Herman-aften» på Det Åpne Teater under ledelse av Bård Melhus.

Den amerikanske filmmannen og klarinettisten Allan Stewart Konigsberg (født 1935) tok kunstnernavnet Woody Allen på 1960-tallet til ære for Woody Herman.Det er Terje Mosnes i Dagbladet, som i notisen Woodys frikvarter fra 21. mars 2013, nevner dette (at Woody Allen tok navnet etter Herman).

Referanser

 Noter 

 Eksterne lenker 




Kategori:Jazzklarinettister
Kategori:Jazzmusikere fra USA
Kategori:Jazzkomponister fra USA
Kategori:Personer fra Milwaukee